«Ընդունված է, որ դպրոց հաճախելու համար պատասխանատուն ծնողն է: Բայց ի վերջո մենք հասկացանք, որ այս մեխանիզմը չի աշխատում, որովհետեւ շատ ու շատ ծնողներ անհետեւողական են կամ ինչ-ինչ պատճառներով երեխաներին չեն թույլատրում դպրոց հաճախել: Դրա համար հիմա մենք փորձում ենք այդ խնդիրը լուծել պետական մակարդակով. նախ հայտնաբերել այդ երեխաներին, գնահատել նրանց կարիքները եւ արդեն համապատասխան աշխատանք տանել աշխատանքի եւ սոցիալական հարցերի նախարարության, առողջապահության նախարարության, տեղական ինքնակառավարման մարմինների եւ ոստիկանության հետ միասին: Այսինքն` նայած` ինչ կարիք ունի երեխան: Կարիք ասածը` չի վերաբերում զուտ սոցիալականին: Պետք է հասկանալ` խնդիրն ինչում է կայանում եւ այո, ուղղորդել, աշխատանքներ տանել, որպեսզի երեխաները հաճախեն դպրոց»,- ասաց ԿԳՆ հանրակրթության վարչության պետը: